Elina Pähklimägi

Elina Pähklimägi (aastatel 2014–2022 Elina Purde; sündinud 7. veebruaril 1983 Robert Randma. Kes olid tuntud inimesed eelmises elus? Eesti Ekspress, 21.09.2009. Amblas Eesti Teatriliit, Elina Purde. Vaadatud 18.06.2021.) on eesti näitleja ja lavastaja.

Haridus
Ta on lõpetanud 2002. aastal Rakvere Reaalgümnaasiumi ja õppinud aastatel 2002–2004 Sisekaitseakadeemias maksundust.Näitleja Elina Pähklimägi oli kaks aastat maksuametnik, Elu24, 12.12.2008. 2004. aastal sooritas ta teisel katsel edukalt eksamid astumaks Eesti Muusika- ja Teatriakadeemia lavakunstikooli (esimene katse oli 2002.aastal) ning lõpetas kooli 2008. aastal (23. lennus). 
2007. aastal õppis ta vahetusüliõpilasena Londonis Rose Bruford College’is.Kairi Prints. Hoidke eest: tegutsevad tapjatüdrukud. Sirp, 26.02.2010.

Loominguline tegevus

2008. aastal mängis ta peaosalist Liinat filmis "Soovide puu" (režissöör Liina Paakspuu). 

Elina Pähklimägi on mänginud ka telesarjades "Klass: elu pärast", "Ohtlik lend", "Kelgukoerad", "Eestlane ja venelane", "Kättemaksukontor" ja "Alpimaja".

Ta on näidelnud filmides"Kormoranid ehk Nahkpükse ei pesta", "Imelise ajastu lõpp", "Mehetapja/Süütu/Vari", "Svingerid" ja "Erik Kivisüda", samuti mitmetes lühifilmides.Filmiveeb.
Teatrinäitlejana on ta üles astunud VAT Teatris, Draamateatris, Vanemuises, Vene Teatris jm. 

Lavastajana on ta loonud lavastused "Fanny ja Faggot" (2010, Cabaret Rhizome), "Lähedus", "Hobune, kes kaotas prillid ära" (2013, Rakvere Teater) ja "Hullemast hullem" (2018, Rakvere Teater). 

2013. aastal osales ta kohtunikuna telesaates "Su nägu kõlab tuttavalt".

Isiklikku
Ligi viis aastat (2006-2011) oli tema elukaaslaseks näitleja Kristjan SarvElina Pähklimäe mees jättis pikantsel põhjusel esilinastusele tulemata, ajakiri Naised, 19.12.2008.

2012. aastast oli Elina suhtes Andrus Purdega ja nad abiellusid 2014. aastal.Elina Pähklimägi kannab nüüd perekonnanime Purde Neil on kaks ühist tütart (sündinud 2014 ja 2019). 2022. aastal läksid nad lahku ning Elina kannab taas perekonnanime Pähklimägi.

 Muu 
2022. aastal pälvis ta Eesti Päevalehe, LP ja Delfi koostatud edetabelis "Eesti mõjukad 2022" 93. koha.

Elina Pähklimägi kuulub MTÜ Käsikäes Ukrainlastele juhatusse. MTÜ eesmärk on aidata leida Ukraina sõjapõgenikele Eestist kindlam peatuspaik, võib-olla ka kodu.MTÜ Käsikäes Ukrainlastele. Hands for Ukraine. MTÜ tegevus kuulus President Alar Karise poolt kodanikuühiskonna 2022. aasta tegijate ja aasta vabatahtlike tunnustuse saajate hulka.Kolme vabaühenduse ühine ettevõtmine.... Kodanikuühiskonna Sihtkapital, 20. jaan. 2023.

Elina Pähklimägi harrastab triatloni. 18. juunil 2023. aastal läbis ta Pedeli paisjärve ümbruses elu esimese võistluse sellel alal, tulles 6. kohale (40–44 aastased naised).Elu esimese triatloni võidukalt läbinud Elina Pähklimägi... elu24.postimees.ee, 23. juuni 2023.

Viited

Välislingid

Näitleja Elina Pähklimägi oli kaks aastat maksuametnik, Elu24, 12. detsember 2008
Tiiu Laks, Elina Pähklimägi toob lavale lapsmõrtsuka loo, Eesti Päevaleht, 6. veebruar 2010
Eva Kübar, Noor lavastaja arutleb kuritöö ja karistuse üle, Postimees.ee, 12. veebruar 2010
MTÜ Käsikäes Ukrainlastele aitab sõjapõgenilele uut kodu leida. pealinn.ee, 14. detsember 2022.

Kategooria:Eesti näitlejad
Kategooria:Eesti filminäitlejad
Kategooria:Eesti Muusika- ja Teatriakadeemia vilistlased
Kategooria:Sündinud 1983